Lav et referat af nedenstående tekst:

Tekst:
Der bliver ingen politisag mod fodboldspilleren Kristoffer Wichmann, som er blevet idømt karantæne og en bøde for at have spillet på egne kampe. Københavns Politi meddeler, at man ikke vil gøre mere ud af anmeldelsen fra Dansk-Boldspil-Union (DBU). - Vi har ikke fundet grundlag for, at han har gjort noget ulovligt, siger Hans Sinding, vicepolitikommissær i Københavns Politi, til Jyllands-Posten. - Da det er offentligt kendt, at DBU har indgivet anmeldelse, kan Københavns Politi meddele, at vi efter en vurdering af det juridiske grundlag og beviserne ikke har fundet grundlag for, at der kan rejses sigtelse mod Kristoffer Wichmann, siger Hans Sinding. Det betyder, at han ikke bliver sigtet for at have deltaget i organiseret matchfixing. Den 32-årige Kristoffer Wichmann afsoner i øjeblikket en knapt fem måneder lang karantæne, og han blev desuden idømt en bøde på 25.000 kroner i sagen. Den tidligere FC Vestsjælland-spiller har indrømmet at have spillet på egne kampe. Han valgte at indstille karrieren, mens sagen kørte.

Referat:
Den tidligere FC Vestsjælland-spiller bliver ikke sigtet i sagen om matchfixing.